सुसाइड नोट लिखने से पहले क्या-क्या लिखा था भय्यूजी महाराज ने...?  
मध्य प्रदेश के इंदौर में बसे आध्यात्मिक गुरु भय्यूजी महाराज ने की खुदकुशी
भय्यूजी महाराज ने पिछले साल ही दूसरा विवाह किया था.
वह सोशल मीडिया प्लेटफॉर्मों पर लगातार सक्रिय थे.
मध्य प्रदेश के इंदौर में बसे आध्यात्मिक गुरु भय्यूजी महाराज द्वारा खुद को गोली मारकर खुदकुशी कर लेने की ख़बर सुर्खियों में है. उनके मिलने-जुलने वालों और उन पर अकीदा रखने वालों में बड़े-बड़े राजनेता भी शामिल रहे हैं. वर्ष 2011 में अण्णा हज़ारे के नेतृत्व में हुए आंदोलन में भय्यूजी महाराज ने UPA सरकार के एक मंत्री के कहने पर मध्यस्थ की भूमिका निभाई थी. गौरतलब है कि भय्यूजी महाराज ने पिछले साल ही दूसरा विवाह किया था. ऐसी ख़बरें आ रही हैं कि इस शादी के बाद से पारिवारिक कलह बढ़ गया था. मानसिक तनाव की वजह से भय्यूजी महाराज ने मंगलवार को आत्महत्या कर ली, लेकिन इस दुनिया से हमेशा के लिए चले जाने से पहले वह सोशल मीडिया प्लेटफॉर्मों पर लगातार सक्रिय थे. वह अपने अनुयायियों को सलाह देने के साथ-साथ जाने-माने लेखकों-कवियों को भी याद कर रहे थे, और यही नहीं, भय्यूजी महाराज मंगलवार को ही अपने भक्तों को मासिक शिवरात्रि की बधाई देना भी नहीं भूले थे.
#motivationalthought#thought#dailythought#inspirationthoughtpic.twitter.com/ORr2ZfZFmQ
भय्यूजी महाराज ने अपनी मृत्यु से कुछ घंटे पहले किए एक ट्वीट में एक प्रेरक सोच अपने फॉलोअरों से बांटते हुए लिखा था, "युवाओं को ऐसे शक्तिशाली नेतृत्व की आवश्यकता है, जो राष्ट्र, समाज और मानवता को एक धारा में बदल सके..."
My best wishes to Shri @nstomar Ji on his birthday,current Minister of #RuralDevelopment, Panchayati Raj and Mines. May God bless you with a long and prosperous life and may you continue to work towards empowering every Indian @narendramodi@ChouhanShivraj@PrakashJavdekarpic.twitter.com/y1uoiiW2XL
इसके अलावा भय्यूजी महाराज ने मंगलवार को ही BJP नेता तथा केंद्रीय ग्रामीण विकास, पंचायती राज एवं खनन मंत्री नरेंद्र सिंह तोमर को जन्मदिन पर बधाई भी दी, और उनकी दीर्घायु की कामना की.
#CingireddiNarayanaReddy' पद्म श्री','ज्ञानपीठ पुरस्कार','पद्म भूषण' #ज्ञानपीठपुरस्कार से सम्मानित तेलुगु भाषा के प्रख्यात कवि थे। वे पांच दशकों से भी अधिक समय तक काव्य रचना में लगे रहे। आज उनकी पुण्यतिथि पर इस महान लेखक को विनम्र अभिवादन pic.twitter.com/UXhADVfg3M
भय्यूजी महाराज ने इसके बाद देश के तीसरे सर्वोच्च नागरिक सम्मान पद्मभूषण से नवाज़े गए तथा ज्ञानपीठ पुरस्कार से सम्मानित तेलुगू भाषा के प्रख्यात कवि सिंगीरेड्डी नारायण रेड्डी को उनकी पुण्यतिथि के अवसर पर नमन किया.
Padma Vibhushan #GopinathKaviraj was a Sanskrit-Tantra scholar, Indologist and philosopher. First appointed in 1914 a librarian, he was the Principal of Gov.Sanskrit College, Varanasi. today, I tribute on his death anniversary.@Javedakhtarjadu@rahatindori@myogiadityanathpic.twitter.com/1DG4ZC5vFE
आध्यात्मिक गुरु भय्यू महाराज ने इसके बाद देश के दूसरे सर्वोच्च नागरिक सम्मान पद्मविभूषण से नवाज़े गए दार्शनिक तथा योग-तंत्र के विद्वान गोपीनाथ कविराज को भी उनकी पुण्यतिथि पर याद कर श्रद्धांजलि दी.
आज मासिक शिवरात्रि है। यह प्रत्येक माह की कृष्ण पक्ष की चतुर्दशी तिथि को मनाई जाती है। हिन्दू धर्म में इस शिवरात्रि का भी बहुत महत्त्व है। 'शिवरात्रि' भगवान शिव और शक्ति के अभिसरण का विशेष पर्व है।
 
धार्मिक मान्यता है कि 'मासिक शिवरात्रि' के दिन व्रत आदि करने से भगवान शिव की विशेष कृपा द्वारा कोई भी मुश्किल और असम्भव कार्य पूरे किये जा सकते हैं।
'अमांत पंचांग' के अनुसार माघ मास की 'मासिक शिवरात्रि' को 'महाशिवरात्रि' कहते हैं;
 
'मासिक शिवरात्रि' को 'महाशिवरात्रि' कहते हैं। दोनों पंचांगों में यह चन्द्र मास की नामाकरण प्रथा है, जो इसे अलग-अलग करती है। मै सभी भक्तगणों को इस पवन दिवस की बधाई एवं शुभकामनाये देता हु. pic.twitter.com/PrBf0rw5ZV
भय्यूजी महाराज के ट्विटर एकाउंट से किए गए अंतिम तीन ट्वीट मासिक शिवरात्रि के बारे में थे, जिनमें उन्होंने सभी भक्तों को इस शिवरात्रि का महत्व समझाते हुए बधाई दी है. उन्होंने लिखा, "आज मासिक शिवरात्रि है... यह प्रत्येक माह की कृष्ण पक्ष की चतुर्दशी तिथि को मनाई जाती है... हिन्दू धर्म में इस शिवरात्रि का भी बहुत महत्त्व है... 'शिवरात्रि' भगवान शिव और शक्ति के अभिसरण का विशेष पर्व है... धार्मिक मान्यता है कि 'मासिक शिवरात्रि' के दिन व्रत आदि करने से भगवान शिव की विशेष कृपा द्वारा कोई भी मुश्किल और असम्भव कार्य पूरे किए जा सकते हैं... 'अमांत पंचांग' के अनुसार माघ मास की 'मासिक शिवरात्रि' को 'महाशिवरात्रि' कहते हैं... दोनों पंचांगों में यह चन्द्र मास की नामकरण प्रथा है, जो इसे अलग-अलग करती है... मैं सभी भक्तगणों को इस पावन दिवस की बधाई एवं शुभकामनाएं देता हूं..."